Chris Cornell

Chris Cornell (rod. Christopher John Boyle * 20. júl 1964, Seattle, Washington, USA – † 18. máj 2017, Detroit, Michigan, USA) bol od začiatku 90-tych rokov jednou z najvýznamnejších osobností rockovej hudby, bol predstaviteľom Seattleskej grunge scény, preslávil sa so skupinou Soundgarden, bol známy svojím špecifickým hlasom veľkého rozsahu a počas svojej kariéry vytvoril viaceré zásadné hudobné projekty. 18. mája 2017, 52-ročný Chris sa rozhodol spáchat’ samovraždu obesením.

Hudobná kariéra

1981-1984
Jeho hudobná kariéra začala v skupine Sheps, ktorú založili roku 1981 nespokojní študenti vysokej školy, budúci členovia Soundgarden hľadajúci speváka. Na inzerát sa im ozval práve 19-ročný Chris Cornell, ktorý ich očaril svojím jedinečným hlasom.

1984-1991
Sheps sa rozpadli roku 1984 a Hiro Yamamoto, spoločne s Chrisom Cornellom založili Soundgarden, ku ktorým sa neskôr pridali ďalší hudobníci. Soundgarden je jednou zo skupín, ktoré zapríčinili v Seattli dovtedy nevídaný hudobný ruch a podnietili tým vznik novej najprv undergroundovej subkultúry, neskôr celého hudobného štýlu nazvaného grunge.

1991
Rok 1991 bol pre Soundgarden zlomový a mimoriadne plodný. V tomto roku, prostredníctvom albumu Nevermind od skupiny Nirvana, prerazila seattleská scéna na čele s Nirvanou, Soundgarden, Pearl Jam, Alice in Chains a inými do sveta pop-kultúry a priniesla so sebou jednak špecifickú progresívnu hudbu, nový štýl módy a idey, s ktorými sa stotožňovala celá generácia.

Soundgarden v tomto roku vydali kvalitný album Badmotorfinger. Taktiež spolupracovali na kultovom filme Singles z prostredia Seattlu a k soundtracku, ktorý sa stal ďalšou ikonou grunge štýlu, nahral okrem iného Chris Cornell aj  svoju úplne prvú sólovú skladbu Seasons. Ďalším mimoriadne kvalitným projektom a nemenej dôležitým pilierom grunge bol album Temple Of The Dog, na ktorom Chris Cornell spolupracoval s hudobníkmi skupiny Pearl Jam, Cornell piesne zložil i naspieval. Na piesni Hunger Strike si zaspieval spoločne s Eddie Vedderom z Pearl Jamu.

1994-1997
V roku 1994 vydali Soundgarden komerčne najúspešnejší a hudobne veľmi silný album Superunknown, obsahujúci obrovský hit Black Hole Sun, definitívne sa tak zapísali medzi najvýznamnejšie skupiny 90-tych rokov. Roku 1997 sa však po vnútorných nezhodách v skupine rozpadli.

1999
Po rozpade Soundgarden sa Chris Cornell venoval sólovej dráhe, čo vyvrcholilo albumom Euphoria Morning, ktorý v sebe spája viacero hudobných štýlov a odlišuje sa od tvorby Soundgarden, väzba ku grunge je však citelná. Album predstavuje nedocenený drahokam amerického rocku.

2001-2006
V roku 2001 založil Chris Cornell spoločne s bývalými členmi skupiny Rage Against the Machine formáciu nazvanú Audioslave, zviditeľnili sa najmä prvým albumom z roku 2002 a tým že sa stali prvou americkou skupinou, ktorá koncertovala na Kube, tento slávny koncert sa odohral roku 2005.

2006
Chris Cornell naspieval pieseň k novému filmu James Bond: Casino Royal, pieseň k novej bondovke má názov You Know My Name a zároveň pripravuje pôdu pre druhy sólový projekt.

2007
Chris vydáva svoj v poradí druhý sólový album Carry On.

2008
Chris Cornell je nominovaný na cenu Grammy. S Hip-Hop/R´n´B producentom Timbalandom spolupracuje na svojom treťom sólovom albume.

2012
Chris Cornell so skupinou Soundgarden naspieval pieseň k filmu The Avengers: Assemble (Avengeri: Pomstitelia). Skladba nesie názov Live To Rise a je zaradená na soundtrack k tomuto filmu.

Diskografia
 1987 - Soundgarden - Screaming life
 1988 - Soundgarden - Ultramega OK
 1990 - Soundgarden - Louder Than Love
 1991 - Soundgarden - Badmotorfinger
 1991 - Soundtrack - film Singles
 1991 - Chris Cornell a Pearl Jam - Temple of the Dog
 1994 - Soundgarden - Superunknown
 1996 - Soundgarden - Down On The Upside
 1997 - A-Sides, The Best Of
 1999 - Chris Cornell - Euphoria Morning
 2002 - Audioslave - Audioslave
 2005 - Audioslave - Out of Exile
 2006 - Audioslave - Revelations 
 2007 - Chris Cornell - Carry On
 2008 - Chris Cornell - Scream

Ako hosť 
 Alice in Chains - Sap (spev v "Right Turn", Brother", "Am I Inside") (1992)
 Alice Cooper - The Last Temptation (spev v "Stolen Prayer" a "Unholy War") (1994)
 Joshua David - Good.Night.Melody (spev v "Mister Dirt")
 Slash - Slash (spev v "Promise") (2010)
 Gabin - Third and Double (spev v "Lies") (2010)
 Carlos Santana - Guitar Heaven (spev v "Whole lotta love") (2010)

Iné projekty 

Rockoví speváci USA
Soundgarden
Členovia skupiny Audioslave
Osobnosti zo Seattlu
Obete samovrážd